Marie Laveau

Marie Laveau (1801 m. rugsėjo 10 d. - 1881 m. birželio 15 d.) – Luizianos vudu dvasininkė, tituluojama Naujojo Orleano vudu karaliene.The Real Story Of Marie Laveau, New Orleans’ Witchy Voodoo Queen

 Šeima 
Marie Laveau gimė 1801 m. istoriniame prancūzų kvartalo (French Quarter) rajone Naujajame Orleane. Marie motina buvo išlaisvinta vergė, o tėvas mulatų kilmės verslininkas. 

1819 m. rugpjūčio 4 d. ištekėjo už baltaodžio prancūzų bėglio Jacques Paris iš Prancūzų Haičio, kuris atvyko į JAV Haičio revoliucijos metu. Laveau ir Paris vedybų dokumentai saugomi Sent Luiso katedroje. Susilaukė dviejų dukrų. 1820 m. Jacques Paris mirė. Vėliau gyveno su prancūzų didikų kraujo turinčiu Christophe Dominick Duminy de Glapion su kuriuo susilaukė 15-os vaikų. Pora negalėjo tuoktis dėl tuometinių skirtingas rases diskriminuojančių įstatymų. 

Istoriniuose įrašuose išlikusi informacija apie septynis Laveau laikytus vergus.Carolyn Morrow Long: A New Orleans Voudou Priestess: The Legend and Reality of Marie Laveau, 2018

 Karjera 

Marie Laveau buvo žymi Vudu dvasininkė ir žolininkė. Laveau, o vėliau ir jos dukra Marie Leveau jaunesnioji, rengė masines vudu ceremonijas Naujojo Orleano gatvėse. Savo ceremonijose Laveau naudojo okultizmo tradicijas ir praktikas iš Vakarų Afrikos spiritizmo, Romos katalikybės ir besiformavusio Luizianos vudu. Ekstravagantiškos ir teatrališkos viešosios ceremonijos sulaukė daug vietinių ir žiniasklaidos dėmesio.Marie Laveau, Mysterious Voodoo Queen of New Orleans

 Kapavietė 
1881 m. birželio 15 d. Laveau mirė. Palaidota mauzoliejuje žymiosiose Sent Luiso kapinėse.

1982 m. JAV roko grupės The Misfits nariai suimti dėl bandymo iškasti Laveau palaikus iš jai skirto mauzoliejaus.

Nuo 2015 m. kovo 1 d. viešas priėjimas prie Laveau kapavietės uždraustas dėl besitęsiančio vandalizmo ir antkapių naikinimų.

 Populiarioje kultūroje 

Marie Laveau atvaizduota Marvel Comics leidžiamuose komiksuose. Pirmasis leidimas - 1973 m. Dracula Lives #2.

1999 m. pastatytas miuziklas Marie Christine paremtas Laveau gyvenimo istorija.

Nuo 2013 m. Marie Laveau (vaidino Angela Bassett) buvo reguliari veikėja seriale Amerikietiška siaubo istorija: sąskrydis ir Amerikietiška siaubo istorija: apokalipsė.

 Šaltiniai 

Kategorija:Dvasininkai
Kategorija:JAV asmenybės
Kategorija:Vudu